**Osnovna šola in vrtec Sv. Trojica**



Meznaričeva 1 2235 Sv. Trojica v Slov. goricah

www.ostrojica.si; e mail: o-st.mb@guest.arnes

**P R A V I L A**

**o prilagajanju šolskih obveznosti**

**za perspektivnega in vrhunskega športnika oziroma mladega umetnika**

**V Sv. Trojici, 9. 9. 2024 Ravnateljica: mag. Nataša Bauman, prof.**

**Kazalo**

[1 SPLOŠNE DOLOČBE 2](#_Toc12961)

[2 PRIDOBITEV STATUSA 2](#_Toc12962)

[2.1 Pogoji za pridobitev statusa 2](#_Toc12963)

[2.2 Postopek za pridobitev statusa 2](#_Toc12964)

[2.3 Dodelitev statusa 3](#_Toc12965)

[2.3.1 Komisija za preverjanje pogojev za dodelitev statusa 3](#_Toc12966)

[3 PRILAGAJANJE ŠOLSKIH OBVEZNOSTI 3](#_Toc12967)

[3.1 Dogovor o prilagajanju šolskih obveznosti 3](#_Toc12968)

[3.2 Obiskovanje pouka in drugih dejavnosti 4](#_Toc12969)

[3.3 Načini in roki za ocenjevanje znanja 4](#_Toc12970)

[3.4 Obveznosti za uresničevanje pravic udeležencev 4](#_Toc12971)

[3.5 Opravičevanje odsotnosti 5](#_Toc12972)

[4 MIROVANJE, PRENEHANJE IN ODVZEM STATUSA 6](#_Toc12973)

[4.1 Mirovanje statusa 6](#_Toc12974)

[4.2 Prenehanje statusa 6](#_Toc12975)

[4.3 Odvzem statusa 6](#_Toc12976)

[5 VODENJE EVIDENCE in HRAMBA PODATKOV 7](#_Toc12977)

[6 VARSTVO PRAVIC 7](#_Toc12978)

[6.1 Mediacija 7](#_Toc12979)

[6.2 Pritožba 7](#_Toc12980)

[7 KONČNE DOLOČBE 8](#_Toc12981)

Na osnovi 51. člena Zakona o osnovni šoli (Ur. l. RS, št. 81/06 UPB3, 102/07, 107/10, 87/11, 40/12-ZUJF in

63/13, v nadaljevanju ZOsn) in 32. in 33. člena Zakona o športu, je ravnateljica dne 9. 9. 2024 sprejela

**P R A V I L A**

**o prilagajanju šolskih obveznosti**

**za perspektivnega in vrhunskega športnika oziroma mladega umetnika**

# SPLOŠNE DOLOČBE

Osnovna šola s temi pravili ureja postopke za:

* pridobitev statusa,
* prilagajanje šolskih obveznosti,
* mirovanje, prenehanje in odvzem statusa,
* vodenje evidence in hrambo podatkov,
* varstvo pravic.

# PRIDOBITEV STATUSA

Šola dodeli status učencu, če izpolnjuje vse pogoje, določene z zakonom in temi pravili.

S statusom si učenec pridobi ugodnosti, ki jih šola in starši opredelijo v pisnem dogovoru.

## Pogoji za pridobitev statusa

Učenec lahko pridobi status:

* perspektivnega športnika,
* vrhunskega športnika,
* perspektivnega mladega umetnika,
* vrhunskega mladega umetnika.

## Postopek za pridobitev statusa

Predlog za pridobitev statusa podajo učenčevi starši ali zakonit zastopnik (v nadaljevanju starši).

Pisni predlog za dodelitev statusa z dokazili o izpolnjevanju pogojev oddajo:

* v tajništvo šole.

Starši lahko vložijo predlog do 25. 9. vsakega tekočega šolskega leta, izjemoma tudi med šolskim letom, v primeru:

* da je učenec šele med šolskim letom izpolnil pogoje za pridobitev statusa ali kadarkoli med šolskim letom, če izpolnjuje predpisane pogoje,
* da so šele med šolskim letom urejeni podatki v evidenci registriranih in kategoriziranih športnikov.

K vlogi za pridobitev statusa:

1. **perspektivnega športnika** se priloži potrdilo o registraciji pri nacionalni panožni športni zvezi in o tekmovanjih v uradnih tekmovalnih sistemih nacionalnih panožnih zvez;
2. **vrhunskega športnika** se priloži potrdilo o doseženih vrhunskih športnih dosežkih mednarodne vrednosti;
3. **perspektivnega mladega umetnika** se priloži potrdilo o udeleževanju na državnih tekmovanjih s področja umetnosti;
4. **vrhunskega mladega umetnika** se priloži potrdilo o doseganju najvišjih mest oziroma nagrad na državnih tekmovanjih s področja umetnosti.

Če vloga ni popolna (niso priložena vsa dokazila) ali ni razumljiva, se starše pozove k dopolnitvi vloge v roku osmih dni.

## Dodelitev statusa

Šola dodeli učencu od 6. do 9. razreda status za tekoče šolsko leto.

O dodelitvi statusa odloči ravnatelj z odločbo v skladu z določili Zakona o splošnem upravnem postopku in temi pravili.

Pred odločitvijo o dodelitvi statusa si mora ravnatelj pridobiti:

* v drugem in tretjem izobraževalnem obdobju poleg mnenja razrednika tudi mnenje oddelčnega učiteljskega zbora.

### Komisija za preverjanje pogojev za dodelitev statusa

Če ima šola večje število učencev s statusom, lahko ravnatelj imenuje posebno komisijo. Ravnatelj lahko imenuje tričlansko komisijo za preverjanje statusa v sestavi:

* učitelj športa oziroma glasbene ali likovne umetnosti,
* razrednik in
* svetovalni delavec.

Komisija pregleda vloge z dokazili in mnenja razrednikov ali sorazrednikov in oddelčnih učiteljskih zborov (6. do 9. r) in sprejme odločitev o dodelitvi statusa.

Odločitev z dokumentacijo preda ravnatelju v osmih dneh po prejemu vlog.

Ravnatelj izda odločbo najkasneje v 30 dneh po prejemu popolne vloge staršev. Odločba o dodelitvi statusa začne veljati z dnem, ko jo eden od staršev podpiše.

# PRILAGAJANJE ŠOLSKIH OBVEZNOSTI

 Prilagajanje šolskih obveznosti se uredi s pisnim dogovorom med šolo in starši.

## Dogovor o prilagajanju šolskih obveznosti

Z dogovorom se učencu prilagodijo zlasti:

* čas napovedane upravičene odsotnosti od pouka in drugih oblik organiziranega dela;
* časovna izvedba obveznosti učenca pri pouku in drugih oblikah organiziranega dela;
* roki za ocenjevanje znanja oziroma izpolnjevanje drugih obveznosti;
* možnosti za opravljanje predmetnega izpita, če je neocenjen iz posameznih predmetov.

Učencu se šolske obveznosti praviloma prilagodijo tako, da jih lahko opravi v posameznem ocenjevalnem obdobju.

Pisni dogovor o prilagajanju šolskih obveznosti se sklene in podpiše ob vročitvi odločbe.

Učenec ima vselej pravico povedati svoje mnenje v zvezi s statusom.

Če med šolskih letom pride do sprememb, zaradi katerih ni mogoče izpolnjevati dogovorjenih obveznosti, se lahko dogovor spremeni oziroma dopolni.

## Obiskovanje pouka in drugih dejavnosti

## Načini in roki za preverjanje in ocenjevanje znanja

* Kljub statusu se lahko znanje učenca ustno ali pisno preverja (brez ocenjevanja).
* Učenec se mora držati pisnih ocenjevanj znanja. V primeru, da je upravičeno odstoten, se z učiteljem dogovori za nov termin.
* Na pisno prošnjo staršev lahko učenec s statusom **vrhunskega športnika ali vrhunskega umetnika** ob zaključku rednega pouka opravlja predmetni izpit, če zaradi obremenitev v celem letu ni bil ocenjen oziroma je bilo ocenjevanje časovno nemogoče.
* Učenec se **lahko** vnaprej dogovori za termin ocenjevanja znanja, razen pisnega, ki je znan vnaprej za celo polletje oz. šolsko leto.
* V primeru, da se učenec ni dogovoril za termin ustnega ocenjevanja, ni upravičen do prilagoditve.
* Učenec mora pridobit oceno najkasneje 5 delovnih dni pred konferenco. Če je ne pridobi, ga po tem času učitelj lahko kadarkoli nenapovedano vpraša.

## Obveznosti za uresničevanje pravic udeležencev

Učenci in osebe, ki so vezane na status učenca, morajo izpolnjevati določene obveznosti.

Obveznosti učenca:

* vestno opravlja svojih šolskih obveznosti;
* vse izostanke od pouka mora vnaprej napovedati;
* v primeru odsotnosti ali povečanega obsega tekmovanj in nastopov, ki mu ne dovoljujejo redne priprave na pouk, se mora z učitelji dogovoriti za ustno ali pisno preverjanje in ocenjevanje znanja;
* v primeru slabšega znanja pri določenem predmetu se mora na predlog učitelja redno udeleževati dopolnilnega pouka.

Obveznosti staršev:

* redno spremljajo uspeh in vedenje svojega otroka;
* redno in pravočasno opravičijo izostanke;
* redno obiskujejo govorilne ure pri razredniku in posameznih učiteljih.

Obveznosti razrednika:

* v redovalnici primerno označi učence, ki jim je bil status dodeljen, jim preneha, miruje ali jim je odvzet;
* v šolsko dokumentacijo vpiše zahtevane podatke o statusu učenca (številko odločbe, ipd.);
* sodeluje z učiteljskim zborom in spremlja učenčevo delo;
* obvešča ravnatelja in starše o vseh kršitvah dogovora v zvezi s statusom;
* ravnatelju posreduje pisna mnenja in predloge za mirovanje, prenehanje ali odvzem statusa.

Obveznosti učiteljev:

* v primeru slabšega znanja vključijo učenca v dopolnilni pouk;
* v primeru napovedane daljše učenčeve odsotnosti ga obvestijo, katero učno snov bodo v času njegove odsotnosti obravnavali;
* v primeru večjega števila treningov, vadb, nastopov in tekmovanj se dogovorijo z učencem o času opravljanja pisnega in ustnega preverjanja znanja;
* usmerjajo učenca k nadaljnjemu delu ter ga navajajo na samostojno delo doma;
* skupaj z učencem pripravijo individualni načrt dela za preverjanje in ocenjevanje znanja.

Obveznosti ravnatelja ali pomočnika ravnatelja:

* postopa in ukrepa v skladu z določili teh pravil;
* upošteva predloge učiteljev, staršev, učenca in trenerjev;
* obvesti starše, klub, društvo ali šolo o mirovanju, prenehanju ali odvzemu statusa učencu.

Za posameznega učenca se v pisnem dogovoru individualno opredeli prilagajanje šolskih obveznosti (obiskovanje pouka in drugih dejavnosti, načini in roki ocenjevanja znanja in drugo).

## Opravičevanje odsotnosti

Učenec oziroma njegovi starši so dolžni odsotnost od pouka ali drugih obveznih dejavnosti opravičiti v skladu s pravili šolskega reda.

Odsotnost učenca od pouka zaradi statusa se lahko opraviči le na podlagi pisnega opravičila staršev, kluba, društva ali šole, kjer se učenec dodatno izobražuje. Odsotnost nad 5 dni pouka odobri ravnatelj.

Statusnik lahko izostane od pouka in drugih šolskih obveznosti ob vnaprejšnji napovedi odsotnosti.

Starši oz. skrbniki morajo 14 dni pred morebitno odsotnostjo pisno obvestiti razrednika preko eAsistenta.

# MIROVANJE, PRENEHANJE IN ODVZEM STATUSA

Učencu lahko status miruje, mu preneha, ali pa se mu lahko odvzame.

## Mirovanje statusa

Učencu lahko miruje status. Status miruje, dokler obstajajo razlogi, na podlagi katerih se določi mirovanje statusa.

Razlogi za mirovanje statusa:

* bolezni,
* poškodbe.

Mirovanje statusa lahko predlagajo:

* razrednik,
* učiteljski zbor ali
* učenčevi starši.

Pred odločitvijo o mirovanju statusa si mora ravnatelj pridobiti mnenje:

* razrednika v prvem izobraževalnem obdobju in
* razrednika in oddelčnega učiteljskega zbora v drugem in tretjem izobraževalnem obdobju.

O mirovanju statusa odloči ravnatelj z odločbo v osmih dneh po prejemu utemeljenega pisnega mnenja.

Med mirovanjem statusa učenec ne more uveljavljati pravic, ki so mu bile dodeljene.

## Prenehanje statusa

Učencu lahko preneha status, ki mu je bil dodeljen.

Status učencu preneha:

* na zahtevo učenčevih staršev;

če prenehajo razlogi, zaradi katerih mu je bil status dodeljen;

* če ni več učenec šole, na kateri je pridobil status;
* če se mu status odvzame.

S prenehanjem statusa učencu prenehajo vse pravice, ki so mu bile dodeljene.

O prenehanju statusa odloči ravnatelj z odločbo v osmih dneh po prejemu pisnega mnenja.

Pred odločitvijo o prenehanju statusa si mora ravnatelja pridobiti mnenje:

* razrednika v prvem izobraževalnem obdobju in
* razrednika in oddelčnega učiteljskega zbora v drugem in tretjem izobraževalnem obdobju.

## Odvzem statusa

Učencu lahko šola odvzame status, če po svoji krivdi ne izpolnjuje dogovorjenih obveznosti iz pisnega dogovora med šolo in starši.

Vzroki za odvzem statusa:

* v primeru treh negativnih ocen, se učencu status do konca šolskega leta odvzame;
* v primeru ponavljajočih se kršitev hišnega reda;
* neupoštevanja dolžnosti, ki jih določa status;
* v kolikor učenec več ne izpolnjuje pogojev določenih iz naslova statusa.

Predlog za odvzem statusa pripravi

* razrednik,
* ali učiteljski zbor.

O odvzemu statusa odloči ravnatelj z odločbo v osmih dneh po prejemu utemeljenega pisnega predloga.

# VODENJE EVIDENCE in HRAMBA PODATKOV

Evidenco o dodelitvi, mirovanju, prenehanju in odvzemu statusa vodi in hrani tajnik šole v skladu s Pravili o zbiranju in zavarovanju osebnih podatkov eno leto po zaključku šolanja učencev.

# VARSTVO PRAVIC

Odločba o dodelitvi statusa oziroma dogovor o prilagajanju šolskih obveznosti je enako obvezujoč za vse, na katere se nanaša oziroma za vse, ki so ga podpisali.

Učenčevi starši lahko ob pridobivanju ali prenehanju statusa, med mirovanjem oziroma v zvezi z uveljavljanjem pravic in obveznosti iz statusa zahtevajo, da se odločitve preverijo, ali jim ugovarjajo, če menijo, da so v nasprotju z določbami teh pravil, odločbo, s sklenjenim dogovorom ali z drugim aktom oziroma predpisom.

## Mediacija

Za miren in dogovoren način reševanja konfliktov in sporov med učenci, starši in delavci šole lahko šola predlaga postopek mediacije.

## Pritožba

Zoper odločbo v zvezi s statusom je mogoča pritožba, ki jo vložijo učenčevi starši na šoli v osmih dneh po prejemu pisne odločbe oziroma v tridesetih dneh od vložitve predloga za dodelitev statusa, če o predlogu ni bilo odločeno s pisnim aktom (molk organa).

O pritožbi odloča 5-članska pritožbena komisija šole, ki jo imenuje predsednik sveta šole za vsak posamezni primer posebej.

Če se v postopku ugotovi, da šola ni izpolnila dogovorjenih obveznosti, je dolžna učencu zagotoviti novo možnost, da jih opravi, oziroma mu na drug način prizna pravice.

Zoper odločitev komisije je dovoljen upravi spor z vložitvijo tožbe na Upravno sodišče RS v tridesetih dneh od prejema pisne odločitve pritožbene komisije.

# KONČNE DOLOČBE

Ta pravila so bila objavljena na oglasni deski šole dne 13. 9. 2024

Pravila pričnejo veljati naslednji dan po objavi na oglasni deski in se uporabljajo od 1. 9. 2024 dalje.

Z dnem veljavnosti teh pravil prenehajo veljati PRAVILA o prilagajanju šolskih obveznosti Osnovne šole in vrtca Sveta Trojica sprejeta dne 26. 8. 2008.

Pravila se lahko spremenijo in dopolnjujejo po enakem postopku, kot so bila sprejeta.

 Ravnateljica:

Številka: mag. Nataša Bauman, prof.

V Sv. Trojici, 13. 9. 2024